Publication: Magyar Közlöny
Issue: MK-1998-30 (Year: 1998, Number: 30)
Era: 1990-2004
Section: a 19/1998. (IV. 8.) FM rendelethez
Paragraph Index: 141

b) Dísznövény-termesztési kérdések Megjegyzés: a szakmai elméleti vizsgakérdések nem tartalmazzák a szakma teljes tevékenységi körét, de a kérdések köre bővíthető az aktuális, napi gyakorlat tárgykörébe tartozó kérdésekkel. 2.3.2. Vállalkozási ismeretek A vizsgabizottság előtt számot kell adni a vállalkozási tervezéséhez, beindításához, fenntartásához, vezetéséhez, fejlesztéséhez szükséges jogi, közgazdasági, piaci, könyvelési, szabvány- és áruismeretei, adózási, üzleti partnerkapcsolati ismeretekből. A vállalkozási ismeretek vizsgája írásban is lefolytatható. 1998/30. szám 2.3.3. Pedagógiai ismeretek A szóbeli vizsga keretében alapvető pszichológiai, didaktikai, szakmódszertani, pedagógiai elméleti kérdésekből kell számot adnia a jelöltnek. A mestervizsgán a Magyar Agrárkamara által kiadott tételeket kell alkalmazni. Az a vizsgázó, aki valamelyik tantárgyból 50%-os teljesítményt nem ér el, „nem felelt meg”, de az adott tantárgyból javítóvizsgát tehet. V/3. A mestervizsga minősítése A mestervizsgán elérhető minősítés: — megfelelt, — nem felelt meg. Megfelelt az a jelölt, aki mind a gyakorlati, mind az elméleti vizsgarész valamennyi tantárgyából 50%-ot meghaladó eredményt ért el. Nem felelt meg az a jelölt, aki a gyakorlati vizsgarészen valamelyik munkafeladatot nem megfelelt szinten teljesítette, vagy az elméleti vizsgarészen egy vagy több vizsgarészből nem érte el a megfelelt szintet. 3.1. Javító-, pótlóvizsgára vonatkozó előírások Meg kell ismételni teljes egészében a gyakorlati vizsgát annak, aki a gyakorlati feladatok közül bármelyiket nem megfelelő szinten teljesítette. Az elméleti vizsgarészben abból a tantárgyból kell javítóvizsgát tenni, amelyből a jelölt nem felelt meg. 3.2. A mestervizsga alóli felmentés feltételei: — A gyakorlati vizsga alól felmentés nem adható. — Az elméleti vizsga tárgya alól — a jelentkező kérelmére a mestervizsgát szervező, az egyes vizsgatárgyak megfelelő szakirányú felsőfokú képesítéssel rendelkezőnek a Kiegészítő Vizsgaszabályzatban meghatározott módon felmentést adhat. VI. A mestervizsga szervezése és feltételei Mestervizsgát csak olyan oktatásra jogosult szervezet, intézmény szervezhet, amelyik biztosítani tudja a vizsgáztatáshoz szükséges személyi és tárgyi feltételeket, az oktatási intézményekre előírt iratkezelési szabályzata van, és a területileg illetékes Agrárkamara jogosultnak minősítette. VI/1. A mestervizsga tárgyi feltételei A mestervizsga tárgyi feltételeit a Magyar Agrárkamara által kiadott gyakorlati vizsgakérdések határozzák meg. Ennek alapján mestervizsgára való felkészítést, illetve vizsgát csak olyan képzőhely szervezhet, amely biztosítani tudja a virágkötő műhelyt, a növényanyagokat; de különösen szükségesek a következők: — a feladatok balesetmentes megvalósításához szükséges eszközök, szerszámok — anyagok —, felszerelések a vizsgázók létszámának megfelelően (a gyakorlati vizsgához szükséges növényanyagot, kelléket a vizsgázó hozza magával), — a virágkötészeti gyakorlati feladatok ellátásához szükséges műhely, ahol rendelkezésre állnak a megfelelő munkaasztalok, áramforrás stb., — a mestermunkák kialakításához és kiállításához megfelelő nagyságú terem. VI/2. A mestervizsga személyi feltételei A mestervizsga bizottságban csak olyan személy vehet részt, aki — az adott szakterületen elismert szakember, — oktatási és vizsgáztatási tapasztalatokkal rendelkezik, — az illetékes Agrárkamara arra alkalmasnak találja. VI/3. Iratkezelési szabályok A mestervizsga iratai (oklevél, törzslap, osztályozóív) közokirat, ezért ezek kezelésére, kiadására vonatkozó jogszabályokat be kell tartani. Csak olyan szervezet alkalmas a mesterképesítés kiadására, amely rendelkezik a vizsga iratainak kezelésével kapcsolatos előírások betartásához, a vizsgairatok titkos kezeléséhez szükséges feltételekkel, valamint törvényes selejtezési és levéltárba történő átadási lehetőséggel. Emiatt a szakmai felkészítéssel és a mestervizsgával kapcsolatos iratok és egyéb küldemények iratkezelésére, irattárba helyezésére, selejtezésére, levéltári átadásra, továbbá a vizsgabizottság határozatainak záradékolására a törzslapon vagy oklevélen a bejegyzések javítására, illetőleg névváltozás esetén alkalmazandó a szakmai vizsgáztatás általános szabályairól és eljárási rendjéről kiadott hatályos jogszabályok az irányadók. VII. Záró rendelkezések A vizsgáztatás jelenleg nem szabályozott kitételeire a

Source: https://magyarkozlony.hu/hivatalos-lapok/8765c6e2fdbb1efd40bba49d052ab159d6322154/dokumentumok/7a09ebd7df32e48a8b46edcb97f064c180aab6c3/letoltes